**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA ZA 2024. GODINU**

**51450 KINEZIOLOŠKI FAKULTET OSIJEK**

**PRIHODI I PRIMICI**

Izmjenama i dopunama financijskog plana Kineziološkog fakulteta Osijek za 2024. godinu planirana su sredstva za redovno poslovanje Fakulteta, provođenje studijskih programa visokog obrazovanja i projekata znanstvene djelatnosti.

Prema izvornom planu planirani prihodi poslovanja u 2024. godini iznosili su 1.905.995 eura. a izmjenama i dopunama financijskog plana za 2024. predviđeno je povećanje prihoda u iznosu 267.541 eura, te prihodi prema novom planu za 2024. godinu iznose 2.173.536 eura.

A621003 - redovna djelatnost Sveučilišta u Osijeku

Aktivnost redovna djelatnost Sveučilišta u Osijeku obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i obrazovanja i ostvaruje se preko računa državne riznice. Prema izvornom planu za 2024. god. iznose 1.635.821 eura, a izmjenama i dopunama plana za 2024. god. predviđeno je povećanje prihoda na aktivnosti A621003 u iznosu od 214.813 eura te prihodi na aktivnosti A621003 prema novom planu za 2024. god. iznose 1.850.634 eura. Sva navedena sredstva planirana su iz izvora opći prihodi i primici (izvor 11).

A622122 - Programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Sveučilištu u Osijeku uplaćuju temeljem programskog financiranja. Aktivnost se odnosi na financiranje nastavne djelatnosti, financiranje znanstvene i umjetničke djelatnosti.

Prema izvornom planu aktivnost A622122 za 2024. god. planirani su prihodi u iznosu od 117.181 eura. Izmjenama i dopunama financijskog plana za 2024. godinu nije predviđeno povećanje prihoda na aktivnosti A622122. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Planirani prihod prema izvornom planu za 2024. godinu je 474 eura, izmjenama i dopunama plana za 2024. godinu nije predviđeno povećanje prihoda. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A679090 – redovna djelatnost Sveučilišta u Osijeku – iz evidencijskih prihoda

Aktivnost redovna djelatnost Sveučilišta u Osijeku – iz evidencijskih prihoda planirani su prihodi na sljedećim aktivnostima:

Vlastiti prihodi (izvor 31) – za 2024. prema izvornom planu planirani su prihodi od 6.440 eura, izmjenama i dopunama financijskog plana za 2024. godinu nije predviđeno povećanje prihoda na tom izvoru financiranja. Vlastite prihode fakultet ostvaruje kroz program obrazovanja odraslih.

Ostali prihodi za posebne namjene (izvor 43) – za 2024. prema izvornom planu planirani su prihodi od 146.079 eura, izmjenama i dopunama financijskog plana za 2024. god. iznose 161.379 eura što je povećanje od 15.300 euro. Pod ovim izvorom najviše je planiranih sredstava koji se ostvaruju iz školarina za prijediplomske i diplomske studije, te sredstva Poslovnog fonda Sveučilišta.

Ostale pomoći (izvor 52) – za 2024. prema izvornom planu nisu planirani prihodi, a prema izmjenama i dopunama financijskog plana za 2024. god. iznose 37.428 eura. Prihod ovog izvora odnosi se na prihode projekta Kineziološkog fakulteta Osijek sufinanciranog dodjelom potpore iz proračuna Osječko-baranjske županije u iznosu 1.500 eura, mobilnosti djelatnika kroz Erasmus+ projekt Sveučilišta J.J. Strossmayera u Osijeku u iznosu 1.928 eura te kapitalna donacija Sveučilišta J.J. Strossmayera u Osijeku u iznosu 34.000 eura.

**RASHODI I IZDACI**

Ukupno planirani rashodi prema izvornom planu za 2024. godinu iznose 1.888.444 eura. Izmjenama i dopunama financijskog plana za 2024. predviđeno je povećanje svih rashoda u iznosu od 279.061 eura, te prema novom planu za 2024. godinu planirani su ukupni rashodi u iznosu 2.167.505 eura.

A621003 - redovna djelatnost Sveučilišta u Osijeku

Najveći dio rashoda odnosi se na plaće i materijalna prava zaposlenika i prema izvornom planu za 2024. planirano je 1.635.821 eura, a izmjenama i dopunama plana za 2024. god. predviđeno je povećanje rashoda na aktivnosti A621003 u iznosu od 214.813 eura te rashodi na aktivnosti A621003 prema novom planu za 2024. god. iznose 1.850.634 eura

A622122 - Programsko financiranje javnih visokih učilišta

Rashodi iz aktivnosti programskog financiranja odnose se na naknade za rad vanjskih suradnika u nastavi, rashode znanstveno-istraživačkog rada na institucijskim projektima, te za redovite troškove poslovanja. Prema izvornom planu Kineziološkog fakulteta Osijek na aktivnosti A622122 za 2024. godinu planirani su rashodi u iznosu od 117.181 eura. Izmjenama i dopunama financijskog plana za 2024. godinu nije predviđeno povećanje rashoda na aktivnosti A622122

A621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Planirani rashod prema izvornom planu za 2024. godinu iznosi 474 eura, izmjenama i dopunama plana za 2024. godinu nije planirano povećanje rashoda na aktivnosti A621038.

A679090 – redovna djelatnost Sveučilišta u Osijeku – iz evidencijskih prihoda

Rashodi planirani na izvoru 31 prema izvornom planu za 2024. iznose 6.440 eura, izmjenama i dopunama financijskog plana za 2024. godinu nije planirano povećanje u iznosu na tom izvoru financiranja. Rashodi se odnose se na redovne troškove programa cjeloživotnog obrazovanja.

Rashodi planirani na izvoru 43 prema izvornom planu za 2024. iznose 128.528 eura, izmjenama i dopunama financijskog plana za 2024. god. predviđeno je povećanje u iznosu od 26.820 eura te rashodi na aktivnosti A679090 na izvoru 43 iznose 155.348 eura. Odnose se na troškove održavanja nastave, režijske troškove, troškove održavanja i druge redovne troškove poslovanja fakulteta.

Rashodi na izvoru 52 prema izvornom planu za 2024. nisu planirani, izmjenama i dopunama financijskog plana za 2024. god. iznose 37.428 eura. Rashodi s ovog izvora odnosi se na rashode projekta Kineziološkog fakulteta Osijek sufinanciranog dodjelom potpore iz proračuna Osječko-baranjske županije u iznosu 1.500 eura, mobilnosti djelatnika kroz Erasmus+ projekt Sveučilišta J.J. Strossmayera u Osijeku u iznosu 1.928 eura te kapitalna donacija Sveučilišta J.J. Strossmayera u Osijeku u iznosu 34.000 eura.

**PRIJENOS SREDSTAVA IZ PRETHODNE I U SLJEDEĆU GODINU**

Očekivani procijenjeni prijenos sredstava iznosi 6.031 eura. Odnosi se uglavnom na prihode s izvora 43 prihod od školarina preddiplomskog i diplomskog studija.